การเตรียมผมก่อนที่จะฟอกสีผม เริ่มขั้นตอนการฟอกสีผม
ห้ามย้อมสีหรือทำอะไรกับผมสักอาทิตย์หนึ่งก่อนที่จะทำการฟอกสีผม การฟอกสีผมจะได้ผลดีกว่าและสร้างความเสียหายกับผมน้อยกว่า หากคุณมีเส้นผมที่แข็งแรงและยังไม่ผ่านการทำอะไรกับผมมา ถ้าผมคุณเสียหายหรือผ่านการทำอะไรมา ทางที่ดีควรไปที่ร้านทำผม วิธีทำให้ผมของคุณแข็งแรงขึ้นมีดังต่อไปนี้:  ใช้ยาสระผมและครีมนวดสูตรธรรมชาติ ให้หลีกเลี่ยงที่มีซัลเฟตเป็นส่วนผสม ซึ่งมันจะทำให้ผมคุณแห้ง เลี่ยงการใช้สเปรย์ฉีดผม, เจลใส่ผม, ผลิตภัณฑ์ที่ใช้ยืดผม และผลิตภัณฑ์เกี่ยวกับผมอื่นๆ ที่มีสารเคมีผสมอยู่ในปริมาณมาก ห้ามหนีบผม, เป่าผม หรือทำอย่างอื่นที่เกี่ยวกับความร้อนมาสู่ผม ในการฟอกสีผมด้วยเปอร์ออกไซด์ คุณต้องใช้สิ่งของเหล่านี้ ให้รวบรวมมันมาวางไว้บนโต๊ะในห้องครัวหรือห้องน้ำเพื่อเตรียมเอาไว้:  สารละลายไฮโดรเจนเปอร์ออกไซด์ 3% ถ้ามากกว่า 3% อาจเสี่ยงที่ผมจะหลุดร่วงได้เมื่อป้ายน้ำยาลงไป มันไม่ใช่เรื่องสนุกแน่ๆ! ขวดสเปรย์เปล่าๆ จะซื้อใหม่ที่ร้านขายยา หรือใช้อันเก่าที่มีอยู่ที่บ้านก็ได้ หากคุณใช้ขวดสเปรย์ที่เคยใส่อะไรบางอย่างอยู่ในนั้นมาก่อน ให้ล้างให้สะอาดและทำให้แห้ง หากคุณกำลังจะใส่เปอร์ออกไซด์เอาไว้ในขวด ให้ใช้ขวดสีทึบจะดีกว่า กิ๊บติดผม สำลี ผ้าขนหนู ถุงมือ อลูมิเนียมฟอยล์ ถ้าจะทำไฮไลท์ หมวกอาบน้ำ ถ้าจะทำสีผมทั้งศีรษะ ในวันที่คุณต้องการจะฟอกสีผมตัวเอง การสระและนวดผมเป็นเรื่องธรรมดาที่ทำให้แน่ใจว่าน้ำมันและสิ่งสกปรกบนเส้นผมจากธรรมชาติและผลิตภัณฑ์เกี่ยวกับเส้นผมต่างๆ จะไม่เข้าไปรบกวนการทำงานของเปอร์ออกไซด์  นวดผมให้ทั่วด้วยครีมนวดผมจากธรรมชาติดีๆ การฟอกสีผมด้วยเปอร์ออกไซด์จะทำให้ผมของคุณแห้ง และครีมนวดผมจะช่วยปกป้องระหว่างที่ทำขั้นตอนนั้นให้ ปล่อยให้ผมแห้งเองแทนที่จะเป่ามันด้วยไดร์ ซับหยดน้ำจากผมให้แห้งด้วยผ้าขนหนู หวีเบาๆ และปล่อยให้มันแห้งเองภายในสามสิบนาที ผมที่เปียกชื้นเล็กน้อยจะช่วยให้ไฮโดรเจนเปอร์ออกไซด์ทำงานได้ดีขึ้น ลองหาพื้นที่เล็กๆ ใต้ผมชั้นใน แล้วใช้สำลีก้อนจุ่มเปอร์ออกไซด์มาป้ายบริเวณนั้น พักทิ้งไว้สามสิบนาที จากนั้นก็ล้างออกด้วยน้ำเย็น ใช้การทดลองนี้วัดปริมาณการใช้เปอร์ออกไซด์ที่คุณต้องการใช้ลงบนผมคุณ เป็นเรื่องสำคัญที่ต้องทดสอบกับปอยผมก่อนเพราะไฮโดรเจนเปอร์ออกไซด์อาจทำให้เส้นผมเสียหายหรือกลายเป็นสีส้มซึ่งไม่ใช่สิ่งที่คุณต้องการ เมื่อผมของคุณแห้งพอสมควรแล้ว ให้แยกส่วนที่ต้องการฟอกสีไว้ด้วยกิ๊บหนีบผมตัวใหญ่ การแบ่งผมจะช่วยให้คุณสามารถลงสีเปอร์ออกไซด์ในบริเวณที่ต้องการได้ทั้งหมด  หากคุณต้องการฟอกสีผมทั้งหมดให้เท่ากัน ก็ยิ่งแนะนำให้ใช้กิ๊บหนีบผมตัวใหญ่เลยล่ะ อาจใช้เวลานานสักหน่อย แต่จะดูเป็นมืออาชีพและดูเป็นสีสว่างมากขึ้นอีกด้วย พักส่วนแรกของผมที่คุณต้องการลงสีฟอกไว้ แล้วค่อยแกะกิ๊บส่วนต่อๆ ไปที่จะทำต่อ พิจารณาว่าต้องการฟอกเท่าไร แล้วใช้เปอร์ออกไซด์ปริมาณตามนั้นในการดึงสีไฮไลท์ตามธรรมชาติออกมา ให้ใช้สำลีก้อนในการลงเปอร์ออกไซด์ โดยให้เทสารเปอร์ออกไซด์ใส่สำลีแล้วเช็ดผมของคุณในส่วนที่ต้องการให้สีอ่อนลง เริ่มจากโคนไปถึงปลายผม  ใช้อลูมิเนียมฟอยล์ห่อผมแต่ละส่วนเพื่อกันไม่ให้เปอร์ออกไซด์กระจายไปโดนส่วนอื่นของเส้นผม ทำซ้ำกับส่วนต่างๆ ถ้าอยากไฮไลท์ทั้งศีรษะ หรือทำเฉพาะส่วนไปทางด้านหน้าเพื่อให้ไฮไลท์กรอบรูปหน้า ความยาวตามที่คุณต้องการ วิธีนี้จะทำให้ปลายผมเป็นสีบลอนด์สว่าง และจะค่อยๆ ไล่ระดับความมืดไปเรื่อยๆ จนถึงโคนผม จากนั้นก็ทำซ้ำในส่วนอื่นๆ ของเส้นผม คุณสามารถทำจนสุดปลายผมถ้าต้องการ แต่ให้แน่ใจว่าได้เริ่มจากโคนผม วิธีนี้จะทำให้ได้เส้นผมสีสว่างขึ้น และสีผมจะเข้มขึ้นทางด้านโคนผม ในการฟอกสีผมทั้งหมด ให้ใช้ขวดสเปรย์ในการฉีดไปทั่วผมของคุณ โดยให้ฉีดให้ทั่วและคอยหวีหลายๆ ครั้ง แล้วทำซ้ำกับผมส่วนอื่นที่ติดกิ๊บเอาไว้  หลังจากนั้นให้สวมหมวกอาบน้ำกันไม่ให้เปอร์ออกไซด์หยดลงมาโดนเสื้อผ้า ขึ้นอยู่กับความเข้มของสีผมคุณ, ระดับความอ่อนของสีผมที่ต้องการ และความระคายเคืองจากสารเคมีที่อาจเกิดขึ้น คุณอาจอยากลองเล่นดูก็ได้นะ   ใช้ปอยผมที่ทำการทดสอบมาดูว่าคุณจะทิ้งเปอร์ออกไซด์ไว้นานเท่าไหร่ คุณอาจใช้แค่ไม่กี่นาทีไปจนถึงต้องทิ้งไว้ 30 นาทีเลยล่ะ เมื่อพร้อมจะล้างออกแล้ว เอาฟอยล์หรือหมวกอาบน้ำออก น้ำเย็นจะช่วยล้างเปอร์ออกไซด์และทำให้ผมของคุณเป็นประกายขึ้น  หมักผมด้วยครีมนวดผมแบบ Deep conditioner อีกครั้ง นวดหนังศีระเพื่อลดความแห้งและการระคายเคืองที่อาจเกิดจากเปอร์ออกไซด์ แล้วล้างออกด้วยน้ำเย็น ปล่อยให้ผมแห้งโดยธรรมชาติ จากนั้นก็ทำผมในทรงที่ชอบ
เริ่มด้วยผมสุขภาพดี. เตรียมอุปกรณ์. สระผมและนวดผม. ลองทดสอบกับปอยผม. ติดผมไว้ด้วยกิ๊บ. ลงเปอร์ออกไซด์บนผม. หากคุณอยากได้การไล่ระดับสีผมแบบออมเบร (Ombre) ให้เริ่มจากทาปลายผมขึ้นไปบนโคน. ใช้ขวดสเปรย์ใส่เปอร์ออกไซด์ฉีดทั่วทั้งศีรษะ. ทิ้งไฮโดรเจนเปอร์ออกไซด์ไว้บนผมประมาณ 30 นาที. ล้างผมให้สะอาดด้วยน้ำเย็น.
https://www.wikihow.com/Bleach-Your-Hair-With-Hydrogen-Peroxide https://www.wikihow.com/Bleach-Your-Hair-With-Hydrogen-Peroxide
Getting Ready to Bleach Your Hair Applying the Hydrogen Peroxide